**Uznávanie dokladov o vzdelaní vydaných na zahraničných vysokých školách**

Pri uznávaní dokladov o vzdelaní vydaných zahraničnou vysokou školou postupuje Žilinská univerzita v Žiline v zmysle:

* [zákona č. 422/2015 Z. z. o uznávaní dokladov o vzdelaní](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/Zakon_422-2015_o_uzn._dokladov.pdf),
* [zákona č. 122/2013 Z. z. o ochrane osobných údajov](http://www.stuba.sk/new/docs/stu/pracoviska/rektorat/odd_vzdelavania/absolvent/Ochrana_osobnych_udajov_122-2013.pdf),
* [Haagskym dohovorom](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/Oznamenie_MZ_213_2002_Haagsky_dohovor.pdf) Zb. č. 213/2002 oznámenie Ministerstva zahraničných vecí Slovenskej republiky,
* zákona č. 145/1995 Z. z. o správnych poplatkoch,
* [smernicou o poplatkoch](http://www.stuba.sk/sk/studentov/skolne-a-poplatky-spojene-so-studiom.html?page_id=4565),
* [zákona o štátnom jazyku](http://www.stuba.sk/new/docs/stu/pracoviska/rektorat/odd_vzdelavania/absolvent/Statny_jazyk_270-1995.pdf),
* [zákona č.131/2002 Z. z o vysokých školách](http://www.stuba.sk/sk/studentov/legislativa.html?page_id=658) a o zmene a doplnení niektorých zákonov v znení neskorších predpisov.

(1) Uznávanie dokladov o vzdelaní vydaných vysokou školou so sídlom mimo územia Slovenskej republiky alebo iným na to oprávneným orgánom podľa právnych predpisov príslušného štátu je postup, v rámci ktorého sa posudzuje, či podmienky na vydanie dokladu o vzdelaní, ktorý sa má uznať, sú rovnocenné s podmienkami na vydanie dokladov o vzdelaní podľa tohto zákona.

(2) O uznaní dokladov o vzdelaní rozhoduje:

a) vysoká škola v Slovenskej republike uskutočňujúca študijné programy v rovnakých alebo príbuzných študijných odboroch, ako sú uvedené na predloženom doklade o vzdelaní; ak sa obsah absolvovaného štúdia zhoduje iba čiastočne, môže vysoká škola žiadateľovi o uznanie predpísať vykonanie doplňujúcich skúšok, prípadne aj dopracovanie a obhajobu bakalárskej, diplomovej alebo dizertačnej práce; vysoká škola rozhodne o uznaní dokladu o vzdelaní podľa odseku 1 automaticky, ak je medzi príslušným štátom a Slovenskou republikou uzatvorená medzinárodná dohoda o vzájomnom uznávaní a rovnocennosti dokladov o vzdelaní a doklady podľa odseku 1 sú jej súčasťou,

b) MŠVVaŠ SR (Stredisko na uznávanie dokladov o vzdelaní) ak v Slovenskej republike nie je vysoká škola, ktorá uskutočňuje študijné programy v rovnakých alebo príbuzných študijných odboroch, ako sú uvedené v predloženom doklade, Ministerstvo obrany SR, ak ide o doklad o vzdelaní vydaný vojenskou vysokou školou alebo Ministerstvo vnútra SR, ak ide o doklad o vzdelaní vydaný policajnou vysokou školou,

(3) Žiadateľ, ktorému bol uznaný doklad o vzdelaní podľa odseku 2, je oprávnený používať na území Slovenskej republiky akademický titul a jeho skratku tak, ako mu boli priznané podľa vnútroštátnych právnych predpisov štátu, z ktorého doklad pochádza, a to v jazyku tohto štátu. Ak by akademický titul alebo jeho skratka boli zameniteľné s titulmi udeľovanými podľa tohto zákona, na ktoré sa vyžaduje splnenie iných podmienok na získanie odbornej spôsobilosti, ako bolo v štáte, z ktorého doklad o vzdelaní pochádza, ministerstvo rozhodne o používaní primeraného akademického titulu.

(4) Pravosť podpisov a odtlačku pečiatky školy na origináloch dokladov uvedených v odseku 1 musí byť osvedčená orgánom štátu príslušným na jeho osvedčenie alebo notárstvom v príslušnom štáte s odtlačkom pečiatky zastupiteľského úradu Slovenskej republiky v tomto štáte, ak medzinárodná zmluva neustanovuje inak.

(6) V rozhodnutí o uznaní dokladu o vzdelaní sa uvádza, že toto rozhodnutie nie je dokladom o uznaní odbornej kvalifikácie.

Pred podaním žiadosti venujte pozornosť zoznamu[akreditovaných študijných programov na](http://www.stuba.sk/english/ects/ects-information-package/information-on-degree-programmes.html?page_id=5435) Žilinskej univerzite v Žiline (ŽU v Žiline). Zoznam študijných programov si môžete pozrieť na [www.uniza.sk](http://www.uniza.sk). ŽU v Žiline môže rozhodnúť o uznaní dokladu len v prípade, že absolvovaný študijný program (odbor) je rovnaký alebo príbuzný k tým, ktoré realizuje ŽU v Žiline.

V prípade, že ŽU v Žiline nerealizuje štúdium v rovnakom alebo príbuznom študijnom programe (odbore), pri hľadaní vhodnej vysokej školy v SR Vám môže pomôcť [zoznam akreditovaných študijných programov na vysokých školách v SR](http://www.minedu.sk/rozhodnutia-vo-veci-akreditacie-podla-zakona-o-vysokych-skolach/), ktorý vedie Ministerstvo školstva, vedy, výskumu a športu SR.

Dňa 28.3.2015 nadobudla platnosť Zmluva medzi SR a ČR o vzájomnom uznávaní rovnocennosti dokladov o vzdelaní vydávaných v Slovenskej a Českej republike. Absolvent vysokoškolského štúdia v ČR nebude musieť úradne overovať získané vzdelania, každý doklad bude automaticky platný (okrem uznávania na účely výkonu regulovaného povolania).

Zjednoduší sa zápis získaného titulu do občianskeho preukazu. Absolvent si môže dať zapísať do občianskeho preukazu titul bez uznania diplomu, môže tak urobiť priamo na polícii.

Zároveň sa nevyžaduje  uznanie vzdelania pri výkone neregulovaného povolania. To sú napr. ekonómovia, informatici a i., ktoré nemajú zákonom stanovený kvalifikačný predpoklad na výkon povolania. Podrobné informácie sú zverejnené na stránke MŠVVaŠ SR.

Ak doklad pochádza zo štátu, s ktorým má SR uzatvorenú bilaterálnu dohodu vysoká škola uzná doklad automaticky v zmysle § 39 zákona (t. j. bez vykonania rozdielových skúšok alebo dopracovania záverečnej práce).

Doklad o vzdelaní vydaný uznanou vzdelávacou inštitúciou členského štátu alebo tretieho štátu, s ktorým bola uzavretá **medzinárodná zmluva o vzájomnom uznávaní rovnocennosti dokladov o vzdelaní, ktorou je Slovenská republika viazaná,** alebo štátu[**Európskeho priestoru vysokoškolského vzdelávania**](http://www.minedu.sk/akademicke-uznavanie-dokladov-o-vzdelani/)(Albánsko, Andorra, Arménsko, Rakúsko, Azerbajdžan, Belgické kráľovstvo, Bosna a Hercegovina, Bulharsko, Chorvátsko, Cyprus, Česká republika, Dánsko, Estónsko, Fínsko, Francúzsko, Gruzínsko, Nemecko, Grécko, Svätá stolica, Maďarsko, Island, Írsko, Taliansko, Kazachstan, Lotyšsko, Lichtenštajnsko, Litva, Luxembursko, Malta, Moldavsko, Čierna Hora, Holandsko, Nórsko, Poľsko, Portugalsko,  Rumunsko, Ruská federácia, Srbsko, Slovenská republika, Slovinsko, Španielsko, Švédsko, Švajčiarsko, Macedónsko, Turecko, Ukrajina, Spojené kráľovstvo a Bielorusko) **sa na účely pokračovania v štúdiu uznáva za rovnocenný automaticky.**

**Prehľad Bilaterálnych dohôd:**

* [**Dohoda č. 123/2000 Z. z.**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_SR_a_Chorvatsko.pdf) Dohoda medzi vládou Slovenskej republiky a vládou **Chorvátskej republiky** o uznávaní rovnocennosti dokladov o vzdelaní vydaných v Slovenskej republike a v Chorvátskej republike
* [**Dohoda č. 328/2000 Z. z.**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_SR_MR.pdf) Dohoda medzi vládou Slovenskej republiky a vládou **Maďarskej republiky** o vzájomnom uznávaní rovnocennosti dokladov o vzdelaní vydaných v Slovenskej republike a v Maďarskej republike
* [**Dohoda č. 143/2005 Z. z.**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_SR_a_SRN.pdf) Dohoda medzi vládou Slovenskej republiky a vládou **Spolkovej republiky Nemecko** o vzájomnom uznávaní rovnocennosti dokladov o vzdelaní v oblasti vysokého školstva
* [**Dohoda č. 3/2006 Z. z.**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_SR_a_PR.pdf) Dohoda medzi vládou Slovenskej republiky a vládou **Poľskej republiky** o vzájomnom uznávaní časti štúdia a rovnocennosti dokladov o vzdelaní, hodností a titulov získaných v Slovenskej republike a v Poľskej republike
* [**Dohoda č. 236/1999 Z. z.**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_SR_a_Rumunsko.pdf) Dohoda o uzavretí Dohody medzi vládou Slovenskej republiky a vládou **Rumunska** o vzájomnom uznávaní časti štúdia a dokladov o vzdelaní vydaných v Slovenskej republike a v Rumunsku
* [**Dohoda**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/BD_Slovensko_a_Ukrajina.pdf) medzi vládou Slovenskej republiky a Kabinetom ministrov **Ukrajiny** o akademickom vzájomnom uznávaní rovnocennosti dokladov o vzdelaní vydaných v Slovenskej republike a na Ukrajine

K podaniu žiadosti je potrebné doložiť:

1. vyplnený formulár žiadosti„[**Žiadosť o uznanie dokladu o vzdelaní**](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/formular_uznanie_dokladu_diploma_recognition_1.rtf)“,
2. diplom alebo iný doklad o vzdelaní získaný v zahraničí - originál alebo notárom overená kópia,
3. úradný preklad diplomu do slovenského jazyka,
4. výpis o absolvovaných predmetoch a skúškach alebo dodatok k diplomu (s výpisom absolvovaných predmetov za celé štúdium) - originál alebo notárom overená kópia,
5. úradný preklad výpisu absolvovaných predmetov do slovenského jazyka,
6. doklad o predchádzajúcom najvyššom ukončenom vzdelaní – kópia,
7. pravosť podpisov a odtlačku pečiatky školy na origináloch dokladov musí byť overená:
	* [**Apostila**](https://www.mzv.sk/sk/cestovanie_a_konzularne_info/overovanie_dokladov-vyssie_overenie_zahranicnych_verejnych_listin) *– na dokladoch z*[*krajín*](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/Krajiny_Haagskeho_dohovoru_2013_07_24.pdf)*, ktoré podpísali Haagsky dohovor, okrem dokladov vydaných v Rakúsku. Zoznam príslušných úradov, ktoré v jednotlivých krajinách doklady overujú, je uvedený v* [*Haagskom dohovore*](http://www.stuba.sk/new/docs/stu/pracoviska/rektorat/odd_vzdelavania/absolvent/doklady/Oznamenie_MZ_213_2002_Haagsky_dohovor.pdf)*a pravidelne aktualizovaný na* [*stránke Ministerstva spravodlivosti Slovenskej republiky*](https://www.justice.gov.sk/Stranky/Nase-sluzby/Medzinarodne-pravo/Overovanie-listin%E2%80%93APOSTILY/Uvod.aspx)*;*
	* **Legalizácia a superlegalizácia** *- pre ostatných žiadateľov - overuje orgán štátu na to príslušný, ktorým je príslušné ministerstvo alebo notárstvo v príslušnom štáte v ktorom bolo vzdelanie získané a*[*zastupiteľský úrad SR v tomto štáte*](http://www.mzv.sk/sk/ministerstvo/slovenske_zastupitelstva-vsetky_zastupitelstva)*;*
8. doklad totožnosti (občiansky preukaz, cestovný pas a i.) – kópia,
9. doklad o úhrade poplatku vo výške 35,- € podľa [smernice o poplatkoch](http://www.stuba.sk/sk/studentov/skolne-a-poplatky-spojene-so-studiom.html?page_id=4565) platnej pre aktuálny akademický rok, platí sa bankovým prevodom (\* inštrukcie nižšie).

10a) potvrdenie o úhrade správneho poplatku vo výške 5,- € prostredníctvom elektronického platobného systému E-KOLOK. (ak má Slovenská republika uzatvorenú medzinárodnú zmluvu o vzájomnom uznávaní dokladov o vzdelaní so štátom, v ktorom bol doklad nadobudnutý).

10b) potvrdenie o úhrade správneho poplatku vo výške 30,- € prostredníctvom elektronického platobného systému E-KOLOK (ak nemá Slovenská republika uzatvorenú medzinárodnú zmluvu o vzájomnom uznávaní dokladov o vzdelaní so štátom v ktorom bol doklad nadobudnutý).

Zaslané doklady na nevracajú!

Lehota pre rozhodnutie o uznaní dokladu o vzdelaní vydaného zahraničnou vysokou školou ŽU v Žiline rozhodne vo veci do 30 dní od doručenia žiadosti, vo zvlášť zložitých prípadoch sa lehota predlžuje do 60 dní.

\***Inštrukcia pre uhradenie poplatku:**

Administratívny poplatok na Žilinskej univerzite v Žiline na uznávanie dokladov o vzdelaní je možné zaplatiť  prevodom na účet štátnej pokladnice v tvare IBAN:

SK40 8180 0000 0070 0008 0700, SWIFT kód: SPSRSKBAXXX

VS: 1907, ŠS: 08 190 0013; informácia pre prijímateľa: uznanie dokladu a meno.

**Adresa pre zaslanie žiadosti:**
Oddelenie pre vzdelávanie
rektorát
Žilinská univerzita v Žiline

Univerzitná 1

010 26 Žilina

Ďalšie informácie:Ing. Katarína Markusová - tel. č. 041/5135156, katarina.markusova@uniza.sk